Meqran yegra-d weḥd-s, ur telli leqraya, ur telli lḥirfa, ur yelli wegni n ddabex i deg itekkes lxiq d yimeddukal-is. Agni yuγal d annar n tukksa n uẓru, yuγal d Agni n weẓru i deg tettekkes yiwet n tkebbanit aẓru s tmacinin. Asmi truḥ tkebbanit-nni yufa-tt Meqran d yilmeẓyen n taddart i t-yecban, d lemziyya, d allal swayes d-ttawin amɛic-nsen. Tekksen ula d nutni seg-s aẓru, snuzuyen-t. D amennuγ i swayes yebra daγen Meqran i uxeddim-a deg uẓru aqrib yenγa ameddakel-is. Dda Ali meqqer yemmut. Ma d Meqran, ifukk weẓru yezzi-as i yemma-s almi i as-id-tuγ afurgu, ixeddem yis-s yessawaḍ at taddart γer lecγal-nsen. Tameddit irennu lxedma deg Ugni n tbasant. D tabasant-nni ines ideg d-yettawi ccrab yessnuzuy-itt deg